ai4bharat/Pralekha huggingface dataset:
وزارت خزانہ
حکومت نے قومی معدنیات ترقیات کارپوریشن سے 2.52فیصد اداشدہ سرمایہ نکالا
نئی دہلی ،11 جنوری :حکومت نے بڑی کامیابی کے ساتھ قومی معدنیات ترقیات کارپوریشن  سے 2.52فیصد اداشدہ سرمایہ جو 1200کروڑروپے کے بقدرہے ، نکال لیاہے ۔ یہ سرمایہ 980.05کروڑروپے غیرریٹیل سرمایہ کارو ں اور 232کروڑروپے  ریٹیل سرمایہ کاروں کے شامل ہیں اور یہ عمل آفرفارسیل  میکانزم کے توسط سے انجام دیاہے ۔
اصلاًاین ایم ڈی سی میں او ایف ایس کے سلسلے میں 1.5فیصد اداشدہ سرمایہ نکاسی عمل میں آنی تھی جو 153.50روپے کے فلورپرائس ، فی شیئرکے لحاظ سے عمل میں آنی تھی ۔
ریٹیل شراکت کی حوصلہ افزائی کے لئے کٹ آف پرائس پر5فیصد رعایت ریٹیل سرمایہ کاروں کے لئے مقررکی گئی تھی ۔ ریٹیل پورشن کے لئے 439.64فیصداوورسبسکرپشن عمل میں آیاتھا۔
اس اجرأ کے تحت غیرملکی سرمایہ کاری ، راغب ہوئی ہے ، ساتھ ہی گھریلو اور ادار ہ جاتی سرمایہ کار اور میوچول فنڈز نے اس جانب توجہ دی ہے ۔ اس سودے کے ساتھ حکومت ہند کی این ایم ڈی سی میں شیرہولڈنگ 74.94فیصد سے گھٹ کر72.42ہوگئی ہے ۔
وزیراعظم کا دفتر
وزیراعظم نے ڈَل لیک میں ہندوستان کے پہلے تیرتے ہوئے مالی خواندگی کیمپ کے انعقاد کے لئے آئی پی پی بی کی ستائش کی
وزیراعظم جناب نریندر مودی نے ہندوستان کے پہلے تیرتے ہوئے مالی خواندگی کیمپ کے انعقاد کے لئے آئی پی پی بی کی تعریف کی ہے۔ یہ کیمپ ڈَل لیک میں ہے۔
انڈین پوسٹ پیمنٹس بینک کے ایک ٹوئیٹ کے جواب میں وزیراعظم نے کہا کہ:
‘‘ قابل تعریف اقدام، جس سے خواتین کو اور زیادہ با اختیار بنایا جا سکے گا’’
وزیراعظم کا دفتر
آفات کے خطرے کو کم کرنے کے لیے سینڈائی فریم ورک  کا وسط مدتی جائزہ
بھارتی وفد کے سربراہ ڈاکٹر پی کے مشرا کی اقوام متحدہ کے جنرل اسمبلی ہال میں مکمل اجلاس کے دوران تقریر
معزز حضرات ،
بھارت میں، ہم آفات کے خطرے میں کمی کے مسائل کو بہت اہمیت دیتے ہیں۔ یہ مرکزی سرکاری پالیسی کا مسئلہ ہے۔
ہم نے تباہی کے خطرے میں کمی کے لیے مختص فنڈنگ میں نمایاں اضافہ کیا ہے۔ ہم ، اپنے مالی آرکیٹیکچر میں تاریخی تبدیلیاں لائے ہیں تاکہ آفات کے خطرے کے انتظام کی ضروریات کے تمام اسپیکٹرم ۔ ڈیزاسٹر رسک مِٹِیگیشن، تیاری، ردعمل، بحالی اور تعمیر نو کو تعاون دیا جا سکے ۔ ہماری ریاستی اور مقامی حکومتوں کو پانچ سالوں  کے دوران آفات کے خطرے سے نمٹنے کے لیے تقریباً 6 بلین ڈالر تک رسائی حاصل ہے۔ یہ رقم ، تیاری، ردعمل اور بحالی کے لیے 23 بلین ڈالر کے وسائل کے علاوہ ہے۔
صرف ایک دہائی میں، ہم طوفانوں سے ہونے والے جانی نقصان کو 2 فیصد سے بھی کم کرنے میں کامیاب رہے ہیں۔ اب ہم تمام آفات سے ہونے والے نقصانات کے خطرے کو کم کرنے کے لیے پرجوش تخفیف کے پروگرام تیار کر رہے ہیں ۔ اس میں ،لینڈ سلائیڈز، گلیشیل لیک آؤٹ برسٹ فلڈ، زلزلے، جنگل میں آگ، گرم لہریں، اور آسمانی بجلی شامل ہیں۔
ہم پیشگی وارننگ تک رسائی کو بہتر بنانے کے لیے پوری تندہی سے کام کر رہے ہیں۔ ہم کامن الرٹ پروٹوکول نافذ کر رہے ہیں، جو الرٹ پیدا کرنے والی ایجنسیوں کو ڈیزاسٹر مینیجرز اور ٹیلی کام سروس پرووائیڈرز کے ساتھ مربوط کرے گا۔ یہ ہمارے ملک کے 1.3 بلین شہریوں میں سے ہر ایک تک پہنچنے کے لیے علاقائی زبانوں میں جیو ٹارگٹڈ الرٹس کی ترسیل کو یقینی بنائے گا۔ ہم '2027 تک سب کے لیے ابتدائی وارننگ' پر اقوام متحدہ کے سیکریٹری جنرل کے اقدام کو سراہتے ہیں۔ ہماری کوششیں اس بروقت عالمی اقدام کے ذریعے طے شدہ ہدف کو حاصل کرنے میں معاون ثابت ہوں گی۔
معزز حضرات ،
بھارت کی صدارت میں، جی 20 کے اراکین نے آفات کے خطرے میں کمی پر ایک ورکنگ گروپ قائم کرنے پر اتفاق کیا ہے۔ جی 20 ورکنگ گروپ کی طرف سے جن پانچ ترجیحات کی نشاندہی کی گئی ہے وہ ہیں، سب کے لیے ابتدائی انتباہ، لچکدار بنیادی ڈھانچہ، ڈی آر آر کی بہتر مالی امداد، ردعمل کے لیے نظام اور صلاحیتیں اور 'بہتر واپسی'، اور ڈی آر آر کے لیے ایکو سسٹم پر مبنی نقطہ نظر - عالمی سطح پر سینڈائی اہداف کے حصول کو مزید محرک فراہم کریں گے۔
اس کے علاوہ، آفات کے انتظام کے لیے لچکدار ڈھانچے کے اتحاد، جو اس وقت بھارت اور ریاست ہائے متحدہ امریکہ کے تعاون سے 21ویں صدی میں بنیادی ڈھانچے کے نظام کی منصوبہ بندی، ڈیزائن، تعمیر اور برقرار رکھنے کے طریقے میں تبدیلی لا رہا ہے۔ بنیادی ڈھانچے کے منصوبے طویل مدتی سرمایہ کاری ہیں۔ اگر ٹھوس رسک تجزیے کے ذریعے مطلع کیا جاتا ہے، اور بہتر رسک گورننس کی بنیاد پر، یہ بنیادی ڈھانچہ سرمایہ کاری طویل مدتی لچک پیدا کر سکتی ہے۔
معزز حضرات ، آج صبح، ہم نے ترکی میں حالیہ المناک زلزلے سے بچ جانے والے ایک شخص کا ایک افسوسناک بیان سنا۔
اس سلسلے میں اور دنیا کو ایک بڑے باہم جڑے ہوئے خاندان کے طور پر دیکھنے والے واسودھیو کُٹمبکم کے جذبے کے تحت حکومت ہند نے ترکی اور شام کے ہمارے بھائیوں اور بہنوں کو فیلڈ ہسپتالوں اور تلاش اور بچاؤ ٹیموں کے ساتھ ساتھ طبی امداد بھیج کر فوری مدد فراہم کی۔ امدادی مواد. انسانی مرکوز عالمی ترقی کے نقطہ نظر کا ایک حقیقی ثبوت!
اختتام پر، معزز حضرات ، میں یہ کہوں گا کہ ہم ایس ڈی جیز کے جذبے کے تحت گھر کے ساتھ ساتھ کرہ ارض پر ہر جگہ آفات کے خطرات کو کم کرنے کی کوششوں میں شامل ہونے کے لیے تیار ہیں: "کسی کو پیچھے نہ چھوڑیں، کوئی جگہ پیچھے نہ چھوڑیں، اور کوئی ماحولیاتی نظام نہ چھوڑیں پیچھے۔"
۔۔۔۔۔۔۔۔۔۔۔
ش ح۔ ش ت۔ ت ح۔
U- 5297
(
صدر جمہوریہ کا سکریٹریٹ
صدر جمہوریہ ہند نے دکشن بھارت ہندی پرچار سبھا، چنئی میں مہاتما گاندھی کے مجسمے کی نقاب کشائی کی، انہوں نے کہا کہ دوسری ریاست کی زبان سیکھنے سے افراد کے ساتھ ساتھ ملک کو بھی مدد فراہم ہوتی ہے
نئی دہلی، 21فروری 2019؍ صدر جمہوریہ ہند جناب رام ناتھ کووند نے آج  چنئی کے دکشن بھارت ہندی پرچار سبھا میں مہاتما گاندھی کے مجسمے کی نقاب کشائی کی۔
اس موقع پر تمل، انگریزی اور ہندی تینوں زبانوں میں تقریر کرتے ہوئے صدر جمہوریہ نے کہا کہ یہ بے حد مسرت کی بات ہے کہ مہاتما گاندھی کے ذریعہ قائم کردہ دکشن بھارت ہندی پرچار سبھا نے سو سال کی مدت پوری کرلی ہے۔ اس ادارے نے ہمارے ملک کی جنوبی ریاستوں میں ہندی کے فروغ کے لئے کام کیا ہے۔ مہاتما گاندھی کے مجسمے کو یہاں قائم کر کے سبھا نے بابائے قوم کو ان کے 150 ویں یوم پیدائش پر خراج عقیدت پیش کیا ہے۔
صدر جمہوریہ ہند نے کہا کہ کسی دوسرے علاقہ یا کسی دوسری ریاست کی زبان سیکھنا نہایت بصیرت افروز ہوسکتا ہے۔ اس سے ایسی تہذیب کے دریچے کھل سکتے ہیں جو کہ نئی بھی ہو اور مانوس بھی ہو۔جناب کووند نے کہا کہ دہلی میں انہوں نے ملک کی شمالی ریاستوں کے اسکولی بچوں کو تمل زبان سیکھتے ہوئے دیکھا ہے۔ انہوں نے کہا کہ مختلف ریاستوں کے درمیان پروگراموں کے باہمی تبادلے سے ایک علاقے کی زبان دوسرے علاقے میں مقبول ہوتی ہے۔ اس طرح کے اقدامات قومی وحدت اور رواداری کو مضبوطی فراہم کرتے ہیں۔
صدر جمہوریہ نے کہا کہ ہماری تحریک آزادی کے دوران سبرامانیا بھارتی کی شاعری نے نہ صرف تمل ناڈو کے عوام بلکہ پورے ملک کے لوگوں کو متاثر کیا۔ اسی طرح سے پریار ۔ انسانی عظمت ووقارکے سب سے بڑے علمبرداروں میں سے ایک ۔کے انقلاب آفریں تصورات،کسی ایک زبان یا جغرافیہ تک محدود نہیں تھے۔ انہوں نے مزید کہا کہ راشٹرپتی بھون میں ان کے دو پیش رو چکرورتی راجا گوپال چاری، جو کہ ہمارے ملک کے آخری گورنر جنرل تھے اور سابق صدر جمہوریہ ہند جناب آروینکٹ رمن تمل ناڈو سے تعلق رکھنے والے کثیر لسانی دانشور تھے۔ ان کی خدمات اور عظیم تصورات کسی ایک زبان یا علاقے تک محدود نہیں رہے۔
صدر جمہوریہ ہند نے کہا کہ دوسری ریاستوں کی زبان سیکھنے کے عملی فوائد بھی ہیں۔ہم ایک ا یسے عہد میں زندگی بسر کررہے ہیں جہاں ترقی پذیر ہندوستانی معیشت کے سبب واضح طور پر اندرون ملک لوگوں کی ہجرت کے عمل میں اضافہ ہورہا ہے۔ نوجوان اور خواتین ملک کے ایک حصے سے ملک کے دوسرے حصے میں جاکر تعلیم حاصل کررہے ہیں یا ملازمت کررہے ہیں اور وہ ملک کے دوسرے حصے کی قدر افزائی میں مصروف ہیں۔ ایسی صورت میں دوسرے علاقے یا ریاست کی زبان سیکھنا ایک قیمتی اثاثہ ثابت ہوسکتا ہے۔ علاوہ ازیں اس کے ذریعہ انفرادی سطح پر اس خاص فرد کے سوانح کوائف  کی قدر وقیمت بھی بڑھتی ہے۔ مزید برآں اس سے ہندوستان کی قدر ومنزلت میں بھی اضافہ ہوتا ہے۔
وزارت خزانہ
پردھان منتری جن دھن یوجنا کے تحت 41کروڑ 75 لاکھ کھاتے کھولے گئے
نئی دہلی ، 08 فروری2021:سرپرستی والے علاقاوئی دیہی بنکوں  سمیت سرکاری ملکیت کے بنکوں  اور 14 بڑے پرائیویٹ سیکٹر کے بنکوں کی رپورٹ کے مطابق 27-01-2021 تک پردھان منتری جن دھن یوجنا  کے تحت 41 کروڑ 75 لاکھ کھاتے کھولے گئے ہیں جن میں سے 35.96 کروڑکھاتے سرگرم ہیں۔
خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک سوال کے تحریری جواب میں یہ بات بتائی۔
پردھان منتری جن دھن یوجنا  کے تحت ایک بینک کھاتہ، بنک کی کسی بھی شاخ یا بزنس کوریسپانڈینس یعنی کاروباری نمائندوں  کے ساتھ کھولا جاسکتا ہے۔ ان میں پرائیویٹ سیکٹر کے بنک بھی شامل ہیں۔
وزیرموصوف نے یہ بھی کہا کہ سرکاری ملکیت کے بنکوں  اور 14 بڑے پرائیویٹ سیکٹر کے بنکوں کے ذریعہ کھولے گئے  کے کل کھاتوں کی تعداد بالترتیب40.48 کروڑ اور1.27 کروڑ ہے۔
مزید تفصیلات فراہم کرتے ہوئے وزیر موصوف نے کہا کہ پی ایم جے ڈی وائی کے تحت کھولے گئے کھاتے بنیادی بچت جمع سے متعلق کھاتے  کھاتے ہیں۔
ریزروبینک آف انڈیا  کے 10-06-2019 کے رہنما خطوط کے مطابق، بنکوں کےلئے ضروری ہے کہ وہ درج ذیل بینکنگ سہولیات، بی ایس بی ڈی کھاتے داروں کو کھاتے میں کم از کم بیلنس رقم کی لازمیت کے بغیر مفت فراہم کریں۔
- بنک کی شاخ کے ساتھ ساتھ اے ٹی ایم ایس/ سی ڈی ایم ایس میں نقد رقم جمع کرانا۔
- مرکزی یا ریاستی سرکاروں کی ایجنسیوں اور محکموں کے ذریعہ جاری کئے گئے چیکوں یا کسی بھی لیکٹرانک چینل یا جمع کرنے یا وصولی سے متعلق وسیلوں کے ذریعہ وصولی یا قرض کی ادائیگی۔
- ایک مہینہ میں جمع کرائی جانے والی رقم کی قدر اورجمع کرانے کی تعداد مقرر نہیں ہوگی۔
- ایک مہینہ میں اے ٹی ایم سے رقومات نکالنے سمیت کم از کم چار مرتبہ رقم نکالی جاسکے گی۔
- اے ٹی ایم کارڈ یا اے ٹی ایم بشمول ڈیبٹ کارڈ۔
وزارتِ تعلیم
ایچ آر ڈی کے مرکزی وزیر رمیش پوکھریا ل‘نشنک’ نے اعلیٰ تعلیمی اداروں میں معیاری مینڈیٹ کے 5 عمودی حصے پر مشتمل 5 دستاویزات کا آغاز کیا
طلبا کا جائزہ ملک میں اعلیٰ تعلیم کے معیار کو بہتر بنانے میں ایک اہم رول ادا کرتا ہے: ایچ آر ڈی وزیر
فروغ انسانی وسائل کے مرکزی وزیر جناب رمیش پوکھریال ‘نشنک’ نے آج نئی دلی میں معیاری مینڈیٹ کے 5 عمودی حصے پر مشتمل یو جی سی کی تیار کردہ 5 دستاویزات کا آغاز کیا۔ ان 5 دستاویزات میں جائزہ اصلاحات، ماحول دوست اور پائیدار یونیورسٹی کیمپس، انسانی اقدار اور پیشہ وارانہ اخلاقیات، فیکلٹی شامل کرنے اور تعلیمی تحقیق کی سالمیت کا احاطہ کیاگیا ہے۔
اس موقع پر جناب نشنک نے خطاب کرتے ہوئے کہا کہ اعلیٰ تعلیمی اداروں میں معیار کو بہتر بنانے کے لئے یونیورسٹی گرانٹس کمیشن نے ہائر ایجوکیشن کوالٹی امپرومنٹ پروگرام مینڈیٹ کو اپنایا ہے۔ معیاری مینڈیٹ کا مقصد اعلیٰ تعلیم کا نظام تیار کرنا ہے، جو ملک کی آئندہ نسل کو ایک باوقار زندگی گزارنے کے لئے ضروری صلاحیتوں، علم اور اخلاقیات سے آراستہ کرے گا۔
فروغ انسانی وسائل کے مرکزی وزیر جناب رمیش پوکھریال ‘نشنک’ نے کہا کہ طلبا کا جائزہ ملک میں اعلیٰ تعلیم کے معیار کو بہتر بنانے میں ایک اہم رول ادا کرتا ہے۔ طلبا کے جائزہ کو زیادہ معنی خیز بنانے کے لئے مؤثر اور ‘سیکھنے کے نتائج’ سے منسلک کرنے کے لئے رپورٹ ‘ہندوستان میں اعلیٰ تعلیمی اداروں میں جائزہ اصلاحات’ ایچ ای آئی کے لئے انتہائی بروقت اور کارآمد ہے۔
اعلیٰ تعلیمی اداروں میں ماحول دوست اور پائیدار کیمپس ترقی کے لئے ایس اے ٹی اے ٹی- فریم ورک کا حوالہ دیتے ہوئے انہوں نے کہا کہ فریم ورک یونیورسٹیوں کی اس بات کے لئے حوصلہ افزائی کرتا ہے کہ انہیں کیمپس کے ماحولیاتی معیار کو بڑھانے اور اس کے مستقبل میں پائیدار ماحولیات سے پاک اور پائیدار طریقے اپنانے کے لئے عکاسی پالیسیوں اور طریقہ کار کو اپنانا چاہئے۔
تعلیمی اداروں میں انسانی اقدار اوراخلاقیات کی ثقافت کو شامل کرنے میں معاون پروسیس پر تبادلہ خیال کی ضرورت کا اعتراف کرتے ہوئے یو جی سی نے ایک پالیسی فریم ورک ‘ملیا پرواہ’ بھی تیار کیا ہے۔ یعنی اعلیٰ تعلیمی اداروں میں انسانی اقدار اور پیشہ وارانہ اخلاقیات شامل کرنے کے لئے رہنما خطوط ۔
اس کے علاوہ انہوں نے امید ظاہر کی کہ گرو-دکشتا سے متعلق رہنما خطوط –جو کہ فیکلٹی انڈکشن پروگرام  کی ایک گائیڈ ہے،وہ فیکلٹی کو بیدار کرنے اور انہیں ترغیب دینے کے اہم مقصد کو پورا کریں گے۔
اس موقع پر بولتے ہوئے وزیر موصوف نے فیکلٹی ارکان کے ذریعہ اعلیٰ معیار کی تحقیق کو فروغ دینے اور نئے علم کی تخلیق کرنے کی اہمیت پر زور دیا۔ انہوں نے شعبہ ہائے تعلیم میں معیاری جرائد کی مستقل طور پر نگرانی کرنے اور شناخت کے لئے کنسورشیم فار اکیڈمک اینڈ ریسرچ ایتھکس  کے قیام سے متعلق یو جی سی کی کوششوں کی ستائش کی۔ انہوں نے یہ امید بھی ظاہر کی کہ سی اے آر ای کی ویب سائٹ اور معیاری جرائد کی حوالہ فہرست زیادہ سے زیادہ بیداری پیدا کرنے اور علمی ایمانداری اور سالمیت اور اخلاقی اشاعت کے فروغ میں مددگار ثابت ہوگی۔
وزارت دفاع
دبئی ایئر شو میں آئی اے ایف
دبئی ایئر شو 2021 کے آخری دن یعنی 17 نومبر 2021 کا آغاز ہندوستانی فضائیہ کی سوریہ کرن ایروبیٹکس ٹیم اور متحدہ عرب امارات کی الفرسان ڈسپلے ٹیم کے ایک دلچسپ مشترکہ فلائی پاسٹ ڈسپلے کے ساتھ ہوا۔ سوریہ کرن ٹیم کے نائن ہاک 132 طیاروں نے الفرسان سے سات ایرماچی MB-339 طیاروں کے ساتھ مظاہرے کے دوران دبئی کے اہم مقامات جیسے برج خلیفہ، پام جمیرہ اور برج العرب پر پرواز کی، جو دونوں فضائی افواج کے درمیان گہرے تعلقات اور ہم آہنگی کو ظاہر کرتا ہے۔
سوریہ کرن نے بعد از دوپہر ایروبیٹکس پرفارمنس میں بھی حصہ لیا جسے حاضرین نے بے حد سراہا۔
تیجس کی مسلسل بڑھتی ہوئی مقبولیت میں آج اس وقت مزید اضافہ ہوا جب لوگوں نے دوپہر میں لڑاکا طیاروں کی شاندار کارکردگی کی تعریف کی۔ ہوائی جہاز نے اپنی چستی اور استعداد کا مظاہرہ کرتے ہوئے آسانی سے جنگی مشق کی؛ یہ تیزی سے حاصل کی گئی شہرت کا گواہ ہے، جسے اس نے حالیہ دنوں میں حاصل کیا ہے۔
شمال مشرقی ریاستوں کی ترقی کی وزارت
شمال مشرقی ریاست کی روایتی غذاؤں کا فروغ
شمال مشرقی علاقائی زرعی مارکٹنگ کارپوریشن لمیٹیڈ  نے ، این ای آر کی زرعی و باغبانی والی مصنوعات کے فروغ کے لئے زرعی و باغبانی پر مبنی 13 مصنوعات اور مرکزی کمپنیوں ’وَن‘  اور ’این ای فریش‘ کی جغرافیائی نشاندہی  کا رجسٹریشن کا آغاز کیا ہے۔
این ای آر اے ایم اے سی اور شمال مشرقی کونسل  نے کئی تقریبات کا اہتمام کیا ہے اور اس میں حصہ لیا۔ یہ تقریبات قومی اور بین الاقوامی سطح پر شمال مشرقی خطے کے روایتی کھانوں کی مارکٹنگ اور نمائش کے لئے منعقد کی گئی تھیں۔
یہ جانکاری شمال مشرقی خطے کی ترقی کے وزیر جناب جی کشن ریڈی نے راجیہ سبھا میں آج ایک سوال کے تحریری جواب میں فراہم کی۔
وزیراعظم کا دفتر
وزیر اعظم نے جنم اشٹمی کی نیک تمناؤں کے لئے لتا منگیشکر جی کا شکریہ ادا کیا
نئی دہلی، 30 اگست 2021:
وزیر اعظم جناب نریندر مودی نے جنم اشٹمی کی نیک تمناؤں کے لئے لتامنگیشکر جی کے تئیں اظہار تشکر کیا۔ اساطیری گلوکارہ نے وزیر اعظم مودی کو مبارکباد دیتے ہوئے اپنا ایک گجراتی بھجن بھی ٹوئیٹ کے ساتھ منسلک کیا تھا۔
وزیر اعظم نے جواب میں ٹوئیٹ کیا:
’’آشیرواد کے لئے بہت بہت شکریہ @ منگیشکر لتا دیدی۔ آپ کو بھی جنم اشٹمی کی ڈھیر ساری نیک خواہشات۔ آپ کی آواز سے سجا یہ بھجن مسحورکن ہے۔‘‘
وزارت دفاع
صدر جمہوریہ نے 77 ویں یوم آزادی کے موقع پر ہندوستانی کوسٹ گارڈ کے اہلکاروں کو ایک صدارتی تٹ ركشک میڈل اور پانچ تٹ ركشک میڈل کی منظوری دی
صدر محترمہ دروپدی مرمو نے 2023 كے یوم آزادی کے موقع پر ہندوستانی کوسٹ گارڈ کے اہلکاروں کو ان کی نمایاں بہادری، فرض کے تئیں غیر معمولی لگن اور نمایاں/قابل تحسین خدمات انجام دینے پر ایک صدارتی تٹ رکشک میڈل اور پانچ تٹ رکشک میڈل کی منظوری دی ہے۔اہلکاروں کی فہرست درج ذیل ہے:
- صدارتی تٹ رکشک میڈل )نمایاں خدمت)
 آئی جی منوج وسنت باڈکر، ٹی ایم 0173)-كیو)
 كمانڈنٹ )جے جی -ایم(
 سلطان سنگھ، پی؍این وی كے)پی)، 12405)-ٹی)
تٹ رکشک میڈل
 ڈی آئی جی منوج بھاٹیہ0323)-جے)
 ڈی آئی جی کے آر دیپک کمار 0434)-ایل(
 دیوبرت کمار مشرا، پی؍اے ڈی ایچ )آر پی)، 00486-ایل
یہ اعزازات 1990 سے ہر سال 26 جنوری یوم جمہوریہ اور یوم آزادی کے موقع پر ہندوستانی کوسٹ گارڈ کے اہلکاروں کو دیئے جاتے ہیں۔
نیتی آیوگ
گوا کے وزیر اعلیٰ ڈاکٹر پرمود ساونت خواتین کی قیادت والیترقی کو آخری میل تک پہنچانے کے قابل بنانے سے متعلق ورکشاپ میں مغربی ہندوستان کی خاتون کاروباری رہنماؤں کے ساتھ شرکت کریں گے
نیتی آیوگ کے اسٹیٹ سپورٹ مشن کے زیراہتمام، وومین انترپرینیورشپ پلیٹ فارم  حکومت گوا کے تعاون سے ریاستی سطح کے ورکشاپ کی میزبانی کرنے کے لیے تیار ہے۔ یہ ورکشاپ گوا کے سی ایس آئی آر - نیشنل انسٹی ٹیوٹ آف اوشینوگرافی  آڈیٹوریم، میں 3 اکتوبر 2023 کو صبح 9:30 بجے سے ہو رہی ہے۔ اس میں مختلف پیشے سے تعلق رکھنے والی خواتین کاروباری شرکت کریں گی جن میں اپنی مدد آپ گروپ، کلکٹیوز، وومین کلسٹرز، سرکاری افسران اور پرائیویٹ سیکٹر کے نمائندے شامل ہیں۔
وومین انترپرینیورشپ پلیٹ فارم  جو کہ نیتی آیوگ میں وضع کیا گیا ہے، اور اب پبلک پرائیویٹ پارٹنرشپ میں تبدیل ہو گیا ہے، خواتین کاروباریوں سے متعلقہ معلومات کے لیے ایک ون اسٹاپ شاپ ہے، جس میں سرکاری اسکیموں، انکیوبیٹرز، ایکسلریٹروں اور نجی شعبے کے اقدامات ، ایک کمیونٹی پیج اور مینٹرشپ ماڈیول کے لیے اسمارٹ میچ فیچر شامل ہے۔
ریاستی سپورٹ مشن جو کہ نیتی آیوگ کی ایک امبریلا پہل ہے، اسٹریٹجک طورپر تیار کیا گیا ہے تاکہ 2047 تک ریاستوں اور مرکز کے زیر انتظام علاقوں کے سماجی و اقتصادی نشانوں کے حصول میں ان کی مدد کی جاسکے۔اسٹیٹ سپورٹ مشن کے تحت متعدد ورکشاپ کا انعقاد کیا جارہا ہے ، اس کا مقصد مرکز اور ریاستوں کے مابین تبادلے اور شراکت داری قائم کرنے کے لئے ایک پلیٹ فارم فراہم کرنا ہے۔
یہ ورکشاپ ڈبلیو ای پی اسٹیٹ ورکشاپ سیریز کے آغاز میں ہورہی ہے۔اس کا بنیادی مقصد خواتین انترپرینیورشپ پلیٹ فارم  کے بارے میں بیداری کو بڑھانا اور متعدد اہم اقدامات کی نقاب کشائی کرنا ہے جن پر ڈبلیو ای پی نے آغاز کیا ہے۔ ان اقدامات میں ’’اُدیم اپلفٹ‘‘ شامل ہے، جوکہ اے آئی سی -جی آئی ایم - ڈبلیو ای پی کے ساتھ ایک مشترکہ کوشش ہے۔اس میں گرین خواتین کاروباریوں کے لیے تیار کردہ سپورٹ گروپوں کا تعارف اور دیگر شراکت داری شامل ہے۔
ورکشاپ کے دوران، سرپرستی کرنے، ہنرمندی کے فروغ ، مالیات تک رسائی اور تعمیل جیسے موضوعات کو تلاش کرنے سے متعلق غیررسمی بات چیت اور گہرے مباحثے ہوں گے۔
ورکشاپ میں اہم مقررین شریک ہوں گے جس میں گوا کے وزیر اعلیٰ ڈاکٹر پرمود ساونت، نیتی آیوگ کے رکن ڈاکٹر وی کے سارسوت، نیتی آیوگ، کے سی ای او بی وی آر سبرامنیم جیسی قابل ذکر شخصیات شامل ہیں۔ بل اینڈ میلنڈا گیٹس فاؤنڈیشن، ریلائنس فاؤنڈیشن، پیرامل فاؤنڈیشن، آئی سی اے آئی ، ایس آئی ڈی بی آئی، اولا فاؤنڈیشن جیسی اہم ادارے اور دیگر شرکت کریں گے۔ گوا ریاست کی خواتین کی اپنی مدد آپ گروپ ایسوسی ایشنز کی صدر سلکشنا پی ساونت اختتامی اجلاس میں شرکت کریں گی۔
یہ پروگرام خواتین کاروباریوں کے لیے معلومات کے حصول ، تجربات کا اشتراک کرنے، اور قیمتی وسائل اور مدد تک رسائی کا ایک انوکھا موقع فراہم کرے گا۔ مزید برآں، یہ حکومت اور نجی شعبے کے لیے ایک بہترین پلیٹ فارم فراہم کرے گا تاکہ وہ خواتین کاروباریوں کی مدد کرنے اور ایک شمولیت پر مبنی اور مساوی کاروباری ماحولیاتی نظام کی تشکیل کے لیے اپنی لگن کا اظہار کریں۔
کامرس اور صنعت کی وزارتہ
دنیا میں پھیلی اداسی کے درمیان ہندوستان ایک روشنی کی کرن بن کر ابھر رہا ہے – کامرس اور صنعت کے وزیر پیوش گوئل
اہنسا وشوا بھارتی کی قومی کانفرنس ممبئی میں جاری ہے
مرکزی وزیر تجارت اور صنعت جناب پیوش گوئل نے اہنسا وشو بھارتی قومی کانفرنس میں بطور مہمان خصوصی شرکت کی۔ یہ کانفرنس آج 6 نومبر 2022 کو ممبئی میں منعقد ہو رہی ہے۔ وزیرموصوف نے اس تقریب میں وشوا گرو بننے کے ہندوستان کے مشن پر روشنی ڈالی۔ اس تقریب میں مہاراشٹر کے گورنر بھگت سنگھ کوشیاری، آچاریہ ڈاکٹر لوکیش مونی اور اہنسا وشوا بھارتی کے دیگر معززین بھی موجود تھے۔
کانفرنس سے خطاب کرتے ہوئے وزیرموصوف جناب پیوش گوئل نے کہا کہ سنتوں اور رِشیوں نے وہ چنگاری بھڑکائی ہے جو کسی کے کام کو چمکانے کے قابل بناتی ہے۔ ہمیں کبھی کبھی اپنے فرائض کی یاد دلانے کی ضرورت ہوتی ہے اور سنت اور رشی ایسا ہی کرتے ہیں، وزیرموصوف نے کہا۔ انہوں نے مزید کہا کہ کسی کو رسومات کی دنیا میں پھنسے بغیر مذہب کو روزمرہ کی زندگی سے جوڑنے کی ضرورت ہے اور ڈاکٹر لوکیش جیسے آچاریہ اسی آدرش اور مثال کو سچ کرتے ہیں۔
وشوا گرو بننے کے ملک کے مشن پر بات کرتے ہوئے، مرکزی وزیر پیوش گوئل نے ہر گھر ترنگا جیسے پروگراموں کی بے مثال کامیابی کا حوالہ دیا، جہاں ایک بھی ایسا گھر تلاش کرنا تقریباً ناممکن تھا جس میں قومی پرچم نہ لہرایا گیا ہو۔ دوسری صورت میں اداسی کی دنیا میں ہندوستان کو ایک روشن مقام قرار دیتے ہوئے، انہوں نے کہا کہ ہر ہندوستانی اس ترقی کا گواہ ہے جو قوم کر رہی ہے۔
وزیر پیوش گوئل نے مزید کہا کہ وزیر اعظم نریندر مودی نے اپنے پنچ پران میں ملک سے اپیل کی ہے کہ وہ نوآبادیاتی ذہنیت کو ترک کر کے اپنی خاندانی اقدار، وراثت اور اخلاقیات پر عمل کرتے ہوئے اپنی جڑوں میں واپس جائیں۔ انہوں نے کہا کہ وزیر اعظم کے پنچ پران ہماری روزمرہ کی زندگی میں بھی ہماری رہنمائی کرتے رہیں گے۔
. وزیر موصوف نے مشاہدہ کیا کہ جین مذہب کی تعلیم معاشرے کی دیکھ بھال کے لیے ملک کی ترقی کے لیے بہت ضروری ہے۔ جب ہندوستان کے شہری یہ فیصلہ کرتے ہیں کہ ہندوستان کو وشو گرو بننا ہے تو دنیا میں کوئی طاقت نہیں جو اسے روک سکے، وزیر نے نتیجہ اخذ کیا.
مہاراشٹر کے گورنر بھگت سنگھ کوشیاری نے اس موقع پر کہا کہ ہمارا ملک اپنے باباؤں کے لیے جانا جاتا ہے۔ گورنر نے مزید کہا کہ ملک کی تعمیر میں باباؤں نے بنیادی کردار ادا کیا ہے۔ گورنر بھگت سنگھ کوشیاری نے کہا کہ جب کہ ہم بادشاہوں کے تعاون کو بھول جاتے ہیں تو ہمیں قوم کی تعمیر میں باباؤں کے تعاون کو کبھی نہیں بھولنا چاہیے۔ انہوں نے بتایا کہ کس طرح ملک نے باباؤں کی تعلیمات کی وجہ سے بہت سے غیر ملکی حملوں کو کامیابی سے ناکام بنایا ہے۔ گورنر نے یہ بیان کیا کہ کس طرح امریکی میڈیا نے سوامی وویکانند کی شخصیت سے مسحور ہوکر انہیں زندہ مسیح کہا۔ گورنر نے اس اعتماد کا اظہار کیا کہ جب تک ملک سنتوں کی روایات کو یاد رکھے گا ہندوستان ترقی کرتا رہے گا۔
راکیش جی، جین انٹرنیشنل ٹریڈ آرگنائزیشن اور سنجے گوداوت فاؤنڈیشن کو اس موقع پر اہنسا انٹرنیشنل ایوارڈ 2022 سے نوازا گیا۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –336واں دن
بھارت نے کووڈ-19 ٹیکہ کاری میں مجموعی تعداد 136 کروڑ کا نشانہ حاصل کرکے ایک تاریخی سنگ میل عبور کرلیا ہے
آج شام 7 بجے تک55لاکھ سے زیادہ ٹیکے لگائے گئے
نئی دلّی ،18 دسمبر، 2021/
بھارت نےآج کووڈ-19 سے بچاؤ کے لئےٹیکہ کاری کی مجموعی تعداد 136 کروڑ  کا نشانہ حاصل کرکے ایک نیا سنگ میل عبور کرلیا ہے ۔ آج شام 7 بجے تک 55 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10386093
|
|
دوسری خوراک
|
|
9635350
|
|
صف اوّل کے کارکنان
|
|
پہلی خوراک
|
|
18383796
|
|
دوسری خوراک
|
|
16752320
|
|
18تا44 سال کی عمر کے افراد
|
|
پہلی خوراک
|
|
484877228
|
|
دوسری خوراک
|
|
288216504
|
|
45سال سے 59 سال کی عمر کے افراد
|
|
پہلی خوراک
|
|
191098747
|
|
دوسری خوراک
|
|
138468039
|
|
60 سال سے زیادہ عمر کے افراد
|
|
پہلی خوراک
|
|
119422159
|
|
دوسری خوراک
|
|
88629374
|
|
مجموعی طور پر دی گئی پہلی خوراک
|
|
824168023
|
|
مجموعی طور پر دی گئی دوسری خوراک
|
|
541701587
|
|
مجموعی تعداد
|
|
1365869610
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
طبی کارکنان
|
|
پہلی خوراک
|
|
119
|
|
دوسری خوراک
|
|
5353
|
|
صف اوّل کے کارکنان
|
|
پہلی خوراک
|
|
127
|
|
دوسری خوراک
|
|
8884
|
|
18تا44 سال کی عمر کے افراد
|
|
پہلی خوراک
|
|
938861
|
|
دوسری خوراک
|
|
3030903
|
|
45سال سے 59 سال کی عمر کے افراد
|
|
پہلی خوراک
|
|
212653
|
|
دوسری خوراک
|
|
836230
|
|
60 سال سے زیادہ عمر کے افراد
|
|
پہلی خوراک
|
|
129192
|
|
دوسری خوراک
|
|
436617
|
|
مجموعی طور پر دی گئی پہلی خوراک
|
|
1280952
|
|
مجموعی طور پر دی گئی دوسری خوراک
|
|
4317987
|
|
مجموعی تعداد
|
|
5598939
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
وزارت دفاع
میک ان انڈیا کو ایک بڑا فروغ حاصل ہوا؛ وزارت دفاع نے او ایف بی پر 1096 کروڑ روپے کی جدید قسم کی بی ایم پی پیدل لڑاکہ 156 گاڑیوں کی سپلائی کا انڈینٹ جاری کیا
نئی دہلی، 02جون 2020 / حکومت ہند کے ایک قدم میک ان انڈیا کی ایک بڑی پیش رفت کے تحت وزارت دفاع کے ہتھیار حاصل کرنے والے ونگ نے رکشا منتری جناب راج ناتھ سنگھ کی منظوری سے ایک انڈینٹ ہتھیار ہیکٹری بورڈاو ایف بی پر جاری کیا ۔ یہ انڈینٹ 156 بی ایم پی 2/2K پیدل لڑاکہ گاڑیوں  کے لیے جاری کیا گیا ہے۔ یہ گاڑیاں بھارتی فوج کے مشینی ہتھیاروں کے استعمال کے لیے جدید بنائی گئی ہے۔ اس انڈینٹ کے تحت آئی سی وی کو تلنگانہ کے میدک علاقے میں ہتھیار فیکٹری کے ذریعے تیار کیا جائے گا۔ ان آئی سی وی کی لاگت تقریباً 1094 کروڑ روپے ہے۔
بی ایم پی – 2/2K آئی سی وی میں 285 ہارس پاور کے انجن لگائے جائیں گے۔ یہ گاڑیاں کم وزن کی ہے، جس کی وجہ سے یہ میدان جنگ میں دشمن پر حملہ کرنے کی تمام ضرورتوں کو پورا کرنے کے لیے ایک جگہ سے دوسری جگہ انتہائی آسانی سے لے جائی جا سکتی ہے۔ یہ گاڑیاں 65 کلومیٹر فی گھنٹہ کی رفتار سے ایک جگہ سے دوسری جگہ لے جائی جا سکتی ہے۔ ان گاڑیوں کو 7 کلو میٹر فی گھنٹہ کی رفتار سے پانی میں بھی چلایا جا سکتا ہے۔ یہ گاڑیاں اس طرح ڈیزائن کی گئی ہے کہ یہ 35 ڈگری کی چڑھائی پر 0.7 میٹر پر چڑھ سکتی ہیں اور ان میں دشمن کے لیے جان لیوا صلاحیتیں موجود ہیں۔
اِن 156 بی ایم پی 2/2K آئی سی وی کو شامل کیے جانے کے بعد جیساکہ یہ منصوبہ 2023 تک مکمل ہو جائے گا ۔ پیدل بٹالین کی مشینوں میں موجودہ کمی دور ہو جائے گی۔ اور فوج کی جنگی صلاحیتوں میں مزید اضافہ ہو جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U - 2990
(Visitor Counter : 166